! -mm. 
'111-•'•MBT 
'•injw'-KOMMISSIONEN FOR DE EUROPÆISKE FÆLLESSKABER 
Bruxelles, den 13.03.1998 
KOM(1998) 151 endelig udg. 
96/0126 (COD) 
'Kil™«''-
-tøs»" 
te. UDTALELSE FRA KOMMISSIONEN 
i henhold til EF-traktatens artikel 189 B, stk. 2, litra d), 
om Europa-Parlamentets ændringerne til Rådets fælles holdning til 
FORSLAG TIL EUROPA-PARLAMENTETS OG RÅDETS DIREKTIV OM 
ENDELIG AFREGNING I BETALINGSSYSTEMER OG VÆRDIPAPIRAFVIKLINGSSYSTEMER 
OM ÆNDRING AF KOMMISSIONENS FORSLAG 
i henhold til EF-traktatens artikel 189 A, stk. 2 

1. BAGGRUND 
1. Den 30. maj 1996 vedtog Kommissionen et forslag til direktiv om endelig 
afregning og sikkerhedsstillelse1. Forslaget blev forelagt Europa-Parlamentet, 
Rådet, Det Økonomiske og Sociale Udvalg samt Det Europæiske Monetære 
Institut. 
2. Rådet begyndte at behandle forslaget den 20. september 1996. 
3. Det Økonomiske og Sociale Udvalg vedtog en enstemmig udtalelse om 
Kommissionens forslag den 31. oktober 1996 og anbefalede, at 
værdipapirafviklingssystemer blev omfattet af forslaget2. 
4. Det Europæiske Monetære Institut afgav udtalelse den 21. november 1996. Det 
hilste forslaget velkomment og understregede dets afgørende betydning for, at 
betalingssystemerne kan fungere gnidningsløst og effektivt; det anbefalede også, at 
værdipapirafviklingssystemer blev omfattet af forslaget. 
5. Europa-Parlamentet hilste også Kommissionens forslag velkomment og afgav 
udtalelse derom på sit møde den 9. april 19973. 
6. Den 4. juli 1997 vedtog Kommissionen et ændret forslag4 på baggrund afhøringen 
af Europa-Parlamentet, Det Økonomiske og Sociale Udvalg samt Det Europæiske 
Monetære Institut. 
7. Den 13. oktober 1997 fastlagde Rådet sin fælles holdning5. 
8. Den 29. januar 1998 vedtog Europa-Parlamentet tre ændringsforslag under 
andenbehandlingen. 
Kommissionen skal afgive udtalelse om disse ændringsforslag i henhold til EF-traktatens 
artikel 189 B, stk. 2, litra d). 
1 KOM(96) 193 endelig udg., EFT C 207 af 18.7.1996, s. 13. 
2 EFT C 56 af 24.2.1997, s. 1. 
3 EFTC 132 af 28.4.1997. 
4 Ændret forslag til Europa-Parlamentets og Rådets direktiv om endelig afregning og sikkerhedsstillelse 
(ny betegnelse: "Europa-Parlamentets og Rådets direktiv om begrænsning af systemrisici i betalings-
og værdiafregningssystemer"), KOM(97) 345 endelig udg. -COD 96/0126, EFT C 259 af 26.8.1997, 
s. 6. 
5 EFT C 375 af 10.12.1997, s. 34. 
2. DEN HOLDNING, SOM KOMMISSIONENS REPRÆSENTANT INDTOG PÅ MØDET 
Europa-Parlamentet fremsatte tre ændringsforslag til Rådets fælles holdning, og 
Kommissionens repræsentant accepterede dem alle. 
(De pågældende ændringsforslag er nummereret 4-6; de tidligere ændringsforslag 1-3 
blev trukket tilbage) 
3. KOMMISSIONENS UDTALELSE OM EUROPA-PARLAMENTETS ÆNDRINGSFORSLAG 
Ændringsforslag 4 
I ændringsforslag 4 foreslås det, at artikel 11 i den fælles holdning udgår. Da første afsnit 
i ændringsforslag 6 indeholder en klarere formulering af hensigten i artikel 11, er dette 
ændringsforslag acceptabelt for Kommissionen. 
Ændringsforslag 5 . 
Ændringsforslag 5 ændrer anden del af artikel 3, stk. 1, i den fælles holdning. Det 
understreges, at overførselsordrer, der indgår i systemet, efter at insolvensbehandlingen 
er indledt, kun kan gøres retligt gældende i undtagelsestilfælde. Desuden vendes 
bevisbyrden om, så overførselsordrer, der indgår i systemet, efter at 
insolvensbehandlingen er indledt, kun kan gøres retligt gældende, hvis "systemet" kan 
bevise, at det ikke havde eller burde have haft kendskab til, at der var indledt 
insolvensbehandling. Endelig specificeres det, hvis manglende kendskab der er relevant i 
denne forbindelse: "overførselsordrer, der indgår i et system efter tidspunktet for 
indledning af insolvensbehandling kan kun gøres retligt gældende, hvis 
afregningsfirmaet, den centrale medkontrahent eller clearinginstituttet kan bevise, at de 
var uvidende om og ikke burde være vidende om indledningen af 
insolvensbehandlingen". 
Selv om Kommissionen mener, at en negativ bevisbyrde (bevis på uvidenhed) kan give 
problemer, er den dog af den opfattelse, at denne klausul om god tro kan fungere i 
praksis, især i betragtning af proceduren for anmeldelse af insolvens, som er fastsat i 
direktivet. 
Ændringsforslag 6 
• Første afsnit 
Første afsnit i ændringsforslag 6 afklarer hensigten i artikel 11 i den fælles holdning. 
Kommissionen kan derfor acceptere både ændringsforslag 4 (artikel 11 bortfalder) og 
ændringsforslag 6, første afsnit. Det skal bemærkes, at medlemstaternes mulighed for at 
indføre tilsyn med systemerne naturligvis ikke på nogen måde kan påvirke Det 
Europæiske Centralbankssystems beføjelser, som fastsat i artikel 22 i dets statut. 
• Andet afsnit 
Andet afsnit i ændringsforslag 6 tager hovedsagelig sigte på at give den endelige bruger 
af betalings- eller værdipapirafregningssystemer, dvs. kunden, mulighed for at indhente 
oplysninger om, hvilket system hans bank eller investeringsfirma anvender til overførsel 
af penge eller værdipapirer for hans regning, og om de væsentlige bestemmelser om, 
hvorledes disse systemer fungerer. Herved vil kunden, og andre parter med en begrundet 
interesse deri, kunne sammenligne de forskellige systemers ydelser, f.eks. 
ekspeditionstiden, og vurdere, hvor stor en risiko der er knyttet til det ene eller det andet 
system. Kommissionen kan kun se med tilfredshed på den større gennemsigtighed over 
for den endelige bruger af betalings- eller værdipapirtransaktioner, som 
ændringsforslag 6, andet afsnit, medfører. 
Ændret forslag til 
EUROPA-PARLAMENTETS OG RÅDETS DIREKTIV 
OM 
ENDELIG AFREGNING I BETALINGSSYSTEMER OG VÆRDIPAPIRAFVIKLINGSSYSTEMER 
b 
Fælles holdning fastlagt af Rådet Europa-Parlamentets ændringsforslag 
(Ændring 4) 
Artikel 11 
Artikel 11 
Medlemsstaterne kan for at beskytte systemerne 
fastsætte strengere vilkår for systemerne end dem, 
der er fastsat i dette direktiv. 
(Ændring 5) 
Artikel 3, stk. 1 
1. Overførselsordrer og netting har retsvirkning 
og er selv i tilfælde af insolvensbehandling 
mod en deltager bindende for tredjeparter, 
såfremt overførselsordrerne var indgået i et 
system inden tidspunktet for 
insolvensbehandlingens indledning, jf. 
artikel 6, stk. 1, eller blev indført på dagen for 
insolvensbehandlingens indledning, medmindre 
systemet var klar over eller burde have været 
klar over, at en sådan behandling ville blive 
indledt. 1. Overførselsordrer og netting har retsvirkning 
og er bindende for tredjeparter, selv i tilfælde af 
insolvensbehandling mod en deltager, såfremt 
overførselsordrerne var indgået i et system 
inden tidspunktet for insolvensbehandlingens 
indledning, jf. artikel 6, stk. 1. 
Hvis overførselsordrer i undtagelsestilfælde 
indgår i et system efter tidspunktet for 
indledning af insolvensbehandling og er blevet 
udført på dagen for indledningen af denne 
behandling, kan de kun gøres retligt gældende 
over for og er kun bindende for tredjemand, 
hvis afregningsfirmaet, den centrale med­
kontrahent eller clearinginstituttet kan bevise, 
at de efter tidspunktet for udførelsen af 
overførselsordren var uvidende om og ikke 
burde være vidende om indledningen af insol­
vensbehandlingen. 
(Ændring 6) 
Artikel 10, afsnit 2a og 2b (nye) 
Foruden den i andet afsnit omhandlede 
underretningspligt kan medlemsstaterne 
bestemme, at der skal ske tilsyn med eller 
godkendelse af systemer, der falder under deres 
jurisdiktion. 
Enhver, der har en begrundet interesse, kan af et 
institut forlange at blive informeret om de 
systemer, det deltager i, samt om, hvad de 
væsentlige bestemmelser om disse systemers 
virkemåde er. 
ISSN 0254-1459 
KOM(98) 151 endelig udg. 
DOKUMENTER 
DA 09 10 06 
Katalognummer : CB-CO-98-155-DA-C 
ISBN 92-78-31984-8 
Kontoret for De Europæiske Fællesskabers Officielle Publikationer 
L-2985 Luxembourg 
>